b'\n_START_ARTICLE_\nAndreu Font\xc3\xa0s\n_START_SECTION_\nKarriere\n_START_PARAGRAPH_\nFont\xc3\xa0s ble formet som fotballspiller i Club Deportiu Banyoles, hans lokale klubb. Etter elleve \xc3\xa5r i klubben ble han l\xc3\xa5nt ut til Girona FC i sesongen 2006/2007. Han var i hovedsak tiltenkt en rolle p\xc3\xa5 reservelaget, men hans raske progresjon og imponerende opptredener f\xc3\xb8rte til at han fikk sin debut for f\xc3\xb8rstelaget forholdsvis tidlig._NEWLINE_Font\xc3\xa0s mottok raskt eksklusive tilbud fra klubber som Atl\xc3\xa9tico Madrid og RCD Espanyol. Han valgte imidlertid \xc3\xa5 takke nei, og meldte i 2007 overgang til FC Barcelona, som var hans store dr\xc3\xb8m. Han begynte dermed i klubbens reservelag, Bar\xc3\xa7a Atl\xc3\xa8tic._NEWLINE_Font\xc3\xa0s fikk sin debut for klubbens f\xc3\xb8rstelag 31. august 2009, mot Sporting de Gij\xc3\xb3n p\xc3\xa5 hjemmebane Camp Nou. Midtstopperen entret banen p\xc3\xa5 bekostning av Gerard Piqu\xc3\xa9 etter dr\xc3\xb8ye 84 minutter.'